Diari Oficial de la Generalitat Valenciana


Sumari del DOGV 6534, del 02-06-2011 (2011/6224)

RESOLUCIÓ de 5 de maig de 2011, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual es convoca un concurs públic per a la concessió d'ajudes a petites i mitjanes empreses per a la producció audiovisual de contingut artístic, cultural i social.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6534

Data del DOGV
:   02-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/6224


Data del document
:   05-05-2011

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de maig de 2011, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual es convoca un concurs públic per a la concessió d'ajudes a petites i mitjanes empreses per a la producció audiovisual de contingut artístic, cultural i social. [2011/6224]
A fi d'impulsar la creació d'obres audiovisuals a la Comunitat Valenciana i la promoció de la cultura i de les empreses de producció audiovisual i de servicis a la Comunitat Valenciana, l'Institut Valencià de l'Audiovisual i de la Cinematografia Ricardo Muñoz Suay (IVAC) establix entre els seus objectius principals el suport al sector audiovisual valencià i a la creació d'obres audiovisuals de decidit contingut artístic i cultural, i que servisquen de foment de la cultura i l'idioma valencians, amb la concessió d'ajudes a la producció. Estes ajudes estan establides en l'article 8.3.b de la Llei 1/2006, de 19 d'abril, de la Generalitat, del Sector Audiovisual. Per tot això i d'acord amb l'article 49 de la Llei Orgànica 1/2006, de 10 d'abril, de reforma de la Llei Orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana, fent ús de les facultats que em conferix la Llei 5/1998, de 18 de juny, de Creació de l'Institut Valencià de l'Audiovisual i de la Cinematografia Ricardo Muñoz Suay, i de conformitat amb la Llei 38/2003, de 17 de novembre, General de Subvencions, i la Llei 1/2006, de 19 d'abril, de la Generalitat, del Sector Audiovisual, resolc:
Primer
Es convoca un concurs públic per la concessió, a través de concurrència competitiva, d'ajudes a la producció audiovisual a la Comunitat Valenciana, i s'aproven les bases i els annexos pels quals es regixen les ajudes.
Segon
L'import global màxim de les ajudes és de 1.888.000 euros, dels quals 1.188.000 euros s'han d'abonar a càrrec de la línia SE804000 del capítol IV del pressupost de l'any 2011 de l'IVAC, i els 700.000 euros restants a càrrec del pressupost de 2012. Durant el transcurs del present exercici es pot ampliar l'import de la línia de subvenció segons la disponibilitat pressupostària.
Tercer
L'eficàcia de la present convocatòria d'ajudes queda condicionada a l'existència de crèdit adequat i suficient per a atendre-les en el pressupost de l'IVAC per a l'any 2012, d'acord amb el Text Refós de la Llei d'Hisenda Pública de la Generalitat Valenciana.
Quart
De conformitat amb l'article 7.1 del Decret 147/2007, de 7 de setembre, del Consell, la present convocatòria ha sigut objecte d'informe positiu sobre compatibilitat amb el Mercat Comú, sota el règim N 309/2009, de la Comissió Europea, d'acord amb l'article 88 del Tractat.
Cinqué
La present resolució produïx efectes des de l'endemà de la publicació en el Diari Oficial de la Comunitat Valenciana.
D'acord amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i de Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'ha d'interposar davant de la presidència de l'IVAC en el termini d'un mes a comptar des de l'endemà de la publicació de la present resolució.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació de la present resolució.
València, 5 de maig de 2011.- La presidenta de l'Institut Valencià de l'Audiovisual i de la Cinematografia Ricardo Muñoz Suay: Trinidad María Miró Mira.
ANNEX I
Bases reguladores de la convocatòria pública per a l'adjudicació d'ajudes a petites i mitjanes empreses per a la producció audiovisual de contingut artístic, cultural i social a la Comunitat Valenciana
Capítol I
Bases comunes a totes les modalitats d'ajudes
1. Objecte de les ajudes
Les ajudes regulades per la present resolució tenen com a objecte el suport de la producció audiovisual de creació i de contingut artístic, cultural i social a la Comunitat Valenciana.
2. Modalitats
La convocatòria inclou les ajudes a la producció de llargmetratges documentals, de ficció i d'animació destinats a les sales d'exhibició cinematogràfica que s'estrenen en valencià (capítol II), curtmetratges (capítol III), documentals de creació per a televisió en versió original en valencià (capítol IV) i pel·lícules de ficció per a televisió i minisèries de ficció per a televisió (capítol V).
3. Beneficiaris
3.1. Dins dels límits pressupostaris i d'acord amb les condicions i els criteris establits en estes bases, poden obtindre estes ajudes les persones físiques, les agrupacions d'interés econòmic i les petites i mitjanes empreses de producció valencianes inscrites en el Registre Administratiu d'Empreses Audiovisuals de la Comunitat Valenciana. També poden obtindre estes ajudes les petites i mitjanes empreses de producció de qualsevol estat membre de la Unió Europea o de l'Espai Econòmic Europeu (EEE) que es comprometen a obrir una seu o sucursal a la Comunitat Valenciana i a inscriure's en el Registre Administratiu d'Empreses Audiovisuals de la Comunitat Valenciana una vegada es concedisca l'ajuda.
3.2. Els projectes sol·licitants hauran de complir els requisits per a poder obtindre la consideració d'obres audiovisuals i cinematogràfiques valencianes d'acord amb l'article 10 de la Llei 1/2006, de 19 d'abril, de la Generalitat, del Sector Audiovisual. Seran desestimats els projectes que no complisquen les condicions per a obtindre la consideració d'obres audiovisuals i cinematogràfiques valencianes, les quals hauran de ser acreditades pel sol·licitant en el projecte. En el cas de no fer-ho, es revocaran les ajudes concedides.
A l'efecte de la present resolució i conforme a l'article 10.2 de la Llei 1/2006, de 19 d'abril, de la Generalitat, del Sector Audiovisual, tenen la consideració d'obres audiovisuals i cinematogràfiques valencianes les obres originàries de la Comunitat Valenciana realitzades per una empresa de producció establida a tots els efectes a la Comunitat Valenciana que complisquen els requisits següents:
- Que els autors (guionistes, directors i músics) de l'obra siguen residents a la Comunitat Valenciana, almenys en un 75%.
- Que els integrants dels equips tècnics i artístics que participen en l'elaboració, com ara els intèrprets (sense comptar a este efecte els de figuració), els directors de producció, de fotografia, de so, de muntatge, de decorats i de vestuari, siguen, almenys en un 75%, residents a la Comunitat Valenciana.
- Que el rodatge, excepte exigències del guió, la postproducció en estudi i els treballs de laboratori es realitzen en territori de la Comunitat Valenciana.
- Així mateix, tenen la consideració d'obres audiovisuals i cinematogràfiques valencianes les coproduïdes per una empresa de producció resident a tots els efectes a la Comunitat Valenciana i d'altres empreses de producció de fora de la Comunitat, sempre que l'empresa valenciana tinga com a mínim una participació del 30% en el cost total de la producció i la contribució dels equips tècnics i artístics valencians arribe, almenys, al mateix percentatge.
3.3. Únicament poden ser beneficiaris d'estes ajudes les persones individuals i les petites i mitjanes empreses (pimes) segons la definició establida en el Reglament (CE) número 70/2001 de la Comissió, de 12 de gener de 2001.
A l'efecte de la present resolució, es considera petita i mitjana empresa, segons la recomanació de la Comissió Europea (DOCE L número 107/8, de 30 d'abril de 1996), la persona física o jurídica que complisca els requisits següents:
Nombre de treballadors segons la plantilla mitjana anual
Dades econòmiques (en euros)
- Petita empresa
Fins a 50 treballadors
Facturació anual inferior a 7 milions d'euros o balanç general anual inferior a 5 milions d'euros.
- Mitjana empresa
Entre 50 i 249 treballadors
Facturació anual entre 7 i 40 milions d'euros o balanç general anual entre 5 i 27 milions d'euros.
3.4. No poden accedir a estes ajudes els llargmetratges que, en el moment de la decisió de la comissió avaluadora corresponent, ja s'hagen convertit en pel·lícules i hagen rebut la qualificació preceptiva per part del Ministeri de Cultura o hagen sigut presentats en festivals cinematogràfics.
4. Sol·licituds. Requisits generals i normes de tramitació
4.1. El termini de presentació de les sol·licituds és de 20 dies naturals a partir de l'endemà de la publicació de la present resolució en el Diari Oficial de la Comunitat Valenciana.
4.2. Les sol·licituds han de formalitzar-se en el model d'instància (annex II), que es troba disponible en la pàgina web de l'IVAC () i a les dependències administratives de l'IVAC, i s'ha d'acompanyar de la documentació següent:
a) En el cas de no estar inscrita en el Registre Administratiu d'Empreses Audiovisuals de la Comunitat Valenciana: fotocòpia compulsada de l'escriptura de constitució i d'aquells actes jurídics que han d'inscriure's en el registre mercantil, d'acord amb el que establixen els articles 94 i següents del Reial Decret 1784/1996, de 19 de juliol, pel qual s'aprova el Reglament del Registre Mercantil, o, en el cas de sol·licitants establits en altres estats membres de la Unió Europea o de l'Espai Econòmic Europeu, un document equivalent acreditatiu de l'existència de la dita entitat d'acord amb la legislació aplicable.
En el cas d'estar inscrita en el Registre Administratiu d'Empreses Audiovisuals de la Comunitat Valenciana: annex VII, declaració responsable de l'administrador de l'empresa en què es certifique que la documentació mencionada es troba depositada en l'expedient corresponent a l'empresa del Registre Administratiu d'Empreses Audiovisuals de la Comunitat Valenciana, i en què es declare també la vigència de la documentació i que les dades de l'expedient no han variat. Declaració de les subvencions, ajudes, ingressos o recursos sol·licitats, percebuts o concedits i per percebre d'altres administracions o institucions públiques i privades per a la mateixa finalitat i que financen les activitats subvencionades, amb la justificació documental de l'import.
b) Dades bancàries, número de compte, agència i nom de l'entitat on el sol·licitant vol rebre l'ajuda, en el cas que li siga concedida. És necessari que el titular del compte corrent siga l'empresa sol·licitant de la subvenció.
c) Annex VIII: declaració responsable de complir la normativa sobre integració laboral de persones amb discapacitat, o l'exempció de la dita obligació, d'acord amb el que disposen l'article 7 de la Llei 11/2003, de 10 d'abril, de la Generalitat, sobre l'estatut de les persones amb discapacitat (DOGV número 4.479, d'11.04.2003), i el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.
d) Annex III: declaració responsable de no incórrer en cap de les prohibicions per a obtindre la condició de beneficiari especificades en el punt 2 de l'article 13 de la Llei 38/2003, de 17 de novembre, General de Subvencions, segons el model inclòs com a annex III en esta convocatòria.
e) Acreditació de l'empresa de posseir els drets pertinents de propietat intel·lectual sobre el guió i, si és el cas, els d'opció sobre l'obra preexistent. En el cas de llargmetratges, pel·lícules per a televisió i minisèries de ficció per a televisió, contracte que acredite la cessió al productor dels drets sobre el guió i l'import de la contraprestació corresponent a l'autor del guió, així com el document justificant del pagament a l'autor del guió segons contracte o opció de compra.
f) En el cas de coproduccions, ha d'aportar-se una còpia compulsada del contracte de coproducció.
g) Sis exemplars del projecte, format per:
(Dels sis exemplars, un s'ha de presentar en suport paper i els altres cinc en suport CD-ROM, DVD o USB. Els documents poden presentar-se en format PDF protegit (amb la possibilitat d'imprimir el document). Les imatges poden presentar-se en format JPG. Els vídeos poden presentar-se en format Windows Media Video (WMV). Els àudios poden presentar-se en format Windows Media Audio (WMA). Tots els projectes han de presentar les sis còpies del guió en paper, a més d'incloure's en el CD-ROM o DVD. Els projectes amb versió original en valencià també han d'incloure el guió en versió castellana. Si en els CD-ROM o DVD faltara alguna documentació de la requerida en el punt 4.2.g, es consideraria com a no presentada i no es tindria en compte per a la valoració. En la mateixa situació es trobaran els CD-ROM o DVD que continguen alguna informació que no siga accessible per als membres de la comissió.)
1. En un sobre tancat anònim separat de la resta de documents que componen el projecte. En el sobre només ha de figurar el títol del projecte i la modalitat a què pertany (llargmetratge, curtmetratge, documental per a televisió, pel·lícula per a televisió o minisèrie de ficció per a televisió). Ni en l'exterior del sobre ni en el contingut ha de figurar cap referència a l'empresa productora o membres de l'equip tècnic i artístic. En cas d'haver-hi alguna referència, el projecte quedarà exclòs de la convocatòria:
- Guió, sinopsi de vint línies i sinopsi de tres línies. En el cas de pilots de sèries de ficció de televisió, també s'haurà de presentar un tractament (descripció de personatges i mapa de trames).
2. Annex XII: fitxa-resum del projecte (títol, sinopsi breu, fitxa tècnica breu, finançament).
3. Historial professional de l'empresa productora.
4. Pressupost de la producció, segons el model que es facilitarà a l'IVAC i que està disponible en la pàgina web . En el cas dels curtmetratges, pressupost abreujat. Benefici industrial, si n'hi ha.
5. Pla de finançament raonat i degudament documentat mitjançant l'aportació, si n'hi ha, dels contractes o acords subscrits a l'efecte, amb una referència especial a les aportacions, subvencions o ajudes sol·licitades i/o rebudes d'altres administracions o institucions públiques o privades.
6. Pla de comercialització de la producció.
7. Pla de treball en què s'indique el temps de rodatge, les dates i les localitzacions. Atés el caràcter biennal de la convocatòria, s'hi ha d'indicar si la subvenció se sol·licita per a l'exercici de 2011 o de 2011-2012. S'hi ha d'indicar amb exactitud el nombre total de dies de rodatge/gravació, les dates i les localitzacions exactes, i el nombre de dies de rodatge/gravació a la Comunitat Valenciana.
8. Composició de l'equip artístic i tècnic. Amb presentació d'escrits de coneixement i interés per part dels principals components d'estos equips. Trajectòria professional de l'equip creatiu (director, guionista, director de fotografia, compositor de la música i productor executiu).
9. Empreses de servicis que participen en el projecte.
10. Còpies de contractes de coproducció, venda de drets a televisió, distribució, etc.
11. Annex IX: informe detallat de l'empresa que acredite que el projecte complix les condicions per a obtindre la condició d'obra audiovisual i cinematogràfica valenciana d'acord amb l'article 10.2 de la Llei 1/2006, de 19 d'abril, de la Generalitat, del Sector Audiovisual.
12. Annex X: declaració responsable sobre els criteris de valoració.
13. Annex XI: declaració d'obra cultural.
Per a ser beneficiaris de les ajudes regulades en esta resolució, els projectes han de complir almenys dos dels criteris culturals següents:
- Que l'acció de l'obra audiovisual tinga lloc principalment a la Comunitat Valenciana.
- Que almenys un dels personatges principals estiga lligat a la cultura valenciana o a l'àmbit territorial lingüístic valencià.
- Que la versió original de l'obra audiovisual siga en valencià.
- Que el guió de l'obra audiovisual siga una adaptació d'una obra literària original.
- Que el tema de l'obra audiovisual forme part o es derive de la cultura o del patrimoni valencià o europeu.
- Que el tema de l'obra audiovisual es referisca a l'art o a un o a diversos artistes.
- Que el tema de l'obra audiovisual es referisca a personatges o a esdeveniments històrics.
- Que l'obra audiovisual tracte de temes actuals, culturals, socials o polítics d'interés per a la població de la Comunitat Valenciana.
- Que el tema de l'obra audiovisual faça referència a un esdeveniment de significació universal i d'interés, fictici o real.
- Que l'obra audiovisual utilitze el patrimoni arquitectònic, arqueològic o natural de la Comunitat Valenciana per a reflectir el context cultural europeu.
4.3. Tota la documentació requerida juntament amb la sol·licitud, ha de dirigir-se a l'IVAC i presentar-se en el seu registre, o ser enviada per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú. Amb la finalitat de facilitar la gestió administrativa, en el cas de presentar la documentació en un registre diferent del de l'IVAC, podrà comunicar-se l'endemà per fax, telegrama o correu electrònic a l'Institut ().
4.4. Qualsevol eventualitat o modificació que es produïsca en el projecte presentat haurà de ser comunicada a l'IVAC en el termini de deu dies des que es produïsca. Vistos la modificació plantejada, els criteris per a la concessió de l'ajuda i la resta de condicions de la convocatòria, la corresponent comissió avaluadora, a través del director del IVAC, modificarà l'ajuda concedida.
4.5. Si la sol·licitud no inclou totes les dades exigides o hi falta documentació especificada en els punts a, b, c, d, e i f de la base 4.2, s'instarà l'interessat perquè en el termini de 10 dies corregisca els defectes, amb l'advertència que si no ho fa es considerarà que ha desistit de la seua petició, d'acord amb l'article 71.1 de la Llei 30/1992, de 26 de novembre, després de dictar una resolució prèvia en els termes previstos en l'article 42 de la llei mencionada. La documentació prevista en la base 4.2.g ha de presentar-se inexcusablement en el termini establit en el punt 4.1 per a cada modalitat, i en el cas de no fer-ho no es valorarà per part de la comissió la documentació no presentada en el termini establit.
4.6. L'IVAC pot sol·licitar a l'interessat la compareixença personal o l'aportació dels documents o de la informació que considere necessaris per a l'estudi del projecte per al qual sol·licita l'ajuda. L'IVAC pot sol·licitar l'informe de professionals per a la valoració de qualsevol dels aspectes dels projectes.
4.7. El contingut en el projecte d'informació falsa o que no es corresponga amb la realitat comportarà la desestimació automàtica i la no-valoració per part de la comissió, o, si és procedent, la revocació de la subvenció concedida.
4.8. D'acord amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, la presentació de la sol·licitud de subvenció comporta l'autorització del sol·licitant perquè l'IVAC puga obtindre de forma directa l'acreditació de les circumstàncies previstes en els articles 18 i 19 del decret a través de certificats telemàtics.
4.9. Abans de la sol·licitud, és convenient que els possibles sol·licitants òmpliguen les dades dels projectes que han de presentar a esta convocatòria a través de la web de l'IVAC (), a fi que l'IVAC conega millor la informació dels projectes.
4.10. En el projecte s'ha d'indicar expressament la data d'inici del rodatge a la Comunitat Valenciana. En el cas que es retarde durant un termini superior al mes des de la data indicada en el projecte o que s'interrompa una vegada iniciat el rodatge, sempre que la interrupció no estiga prevista en el pla de treball o siga per motius de força major, l'ajuda podrà ser revocada.
4.11. En el pla de rodatge no es permeten modificacions que no estiguen justificades i aprovades prèviament per l'IVAC. La disminució del temps de rodatge a la Comunitat Valenciana en un percentatge superior al 20% del previst en el projecte comportarà la revocació de l'ajuda. L'IVAC podrà fer visites al rodatge quan ho considere convenient a fi de confirmar el compliment del pla de treball. En el cas de detectar-se modificacions no justificades, es procedirà a la revocació de l'ajuda. La modificació del guió o de qualsevol element substancial del projecte ha de ser autoritzada prèviament per l'IVAC.
5. Característiques de les ajudes
5.1. L'import de les ajudes regulades en la present resolució no pot ser en cap cas d'una quantia que, aïlladament o en concurrència amb subvencions i ajudes d'altres administracions públiques o d'altres ens públics o privats, produïsca sobrefinançament. En el cas que se'n produïra, es reduiria l'import de l'ajuda fins al límit màxim corresponent.
5.2. Estes ajudes són incompatibles amb les ajudes concedides per la Generalitat Valenciana a petites i mitjanes empreses del sector audiovisual de la Comunitat Valenciana per a la producció de programes seriats de televisió.
6. Adjudicació de les ajudes
6.1. Vist l'informe de la comissió avaluadora, la direcció de l'IVAC, o qui exercisca les seues competències, com a òrgan instructor, haurà de formular la proposta de resolució provisional, que s'exposarà al tauler d'anuncis de l'IVAC i en la pàgina web . Passats 10 dies, la vicepresidència de l'IVAC haurà d'elevar la proposta de resolució definitiva a la presidència de l'IVAC, la qual resoldrà l'adjudicació i l'import de les ajudes, així com la distribució per anualitats.
En qualsevol cas, la resolució haurà de ser dictada en el termini màxim de sis mesos a partir de l'acabament del termini de presentació de sol·licituds. En el cas que la convocatòria no es resolguera en el termini establit, es considerarien desestimades totes les sol·licituds. La resolució d'adjudicació de les ajudes serà publicada en el Diari Oficial de la Comunitat Valenciana, d'acord amb l'article 18 de la Llei General de Subvencions.
6.2. A partir de la data d'exposició de la proposta de resolució provisional, l'IVAC comprovarà respecte als beneficiaris el certificat positiu d'estar al corrent en les obligacions tributàries i amb la Seguretat Social, d'acord amb els articles 18, 19, 22 i 23 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. El fet de presentar la sol·licitud a estes ajudes autoritza l'IVAC per a fer esta comprovació respecte als sol·licitants. En el cas de no poder acreditar la certificació positiva d'estar al corrent en les obligacions tributàries i amb la Seguretat Social, la comissió avaluadora redactarà un informe nou en què exclourà aquells sol·licitants que no hagen acreditat el compliment de les obligacions tributàries i amb la Seguretat Social establit en l'article 14.1.e de la Llei General de Subvencions.
6.3. En el cas que algun beneficiari no procedira a l'acceptació de l'ajuda concedida, que es produïra alguna renúncia o es revocara alguna subvenció, podria disposar-se de la quantitat resultant a través d'un informe nou de la comissió avaluadora, vist el qual la direcció de l'IVAC elevaria una nova proposta a la presidència de l'IVAC, la qual hauria d'emetre una resolució que incrementara la quantitat concedida a algun dels beneficiaris o n'incloguera d'altres inicialment exclosos, sempre que estos hagueren aconseguit la valoració mínima d'acord amb els criteris valoratius previstos per a cada modalitat d'ajuda en els capítols II, III, IV i V de l'annex I d'estes bases.
6.4. En el cas que es produïren economies en una de les modalitats perquè no hi haguera prou sol·licitants o els projectes presentats no aconseguiren una valoració mínima amb l'aplicació dels criteris previstos per a cada una de les modalitats, podria disposar-se de la quantitat resultant, que es distribuiria entre les altres dues modalitats proporcionalment al seu import global inicial o segons disposara la comissió avaluadora corresponent.
La comissió avaluadora de cada una de les modalitats beneficiàries d'estes economies haurà de realitzar un informe nou basat en els criteris de valoració d'esta convocatòria, vist el qual la direcció de l'IVAC elevarà una nova proposta a la presidència de l'IVAC, la qual emetrà una resolució que incremente la quantitat concedida a algun dels beneficiaris o n'incloga d'altres inicialment exclosos.
6.5. Si, com a conseqüència d'allò previst en el punt anterior, la modalitat d'ajuda beneficiària de l'increment fóra la corresponent a la producció de llargmetratges documentals, de ficció i d'animació, la quantia total de l'ajuda després de l'increment hauria de respectar els límits establits en la base 13.2 del capítol II.
6.6. Preferència en la concessió de les ajudes. S'ha de complir el que disposen l'article 8 de la Llei 11/2003, de 10 d'abril, de la Generalitat, sobre l'estatut de les persones amb discapacitat, i l'article 6 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.
6.7. Seran desestimats els projectes que no tinguen contingut artístic i cultural, d'acord amb el punt 4.2.g.12 d'esta convocatòria.
7. Acceptació de les subvencions
Una vegada concedida la subvenció, el beneficiari haurà de manifestar l'acceptació per escrit (d'acord amb el model que s'inclou en l'annex IV) en un termini no superior a un mes a partir de la publicació en el Diari Oficial de la Comunitat Valenciana de la concessió de l'ajuda. Una volta transcorregut el termini indicat sense rebre'n l'acceptació expressa, es declararà que el beneficiari ha perdut el dret a percebre la subvenció concedida.
En els casos que la subvenció siga biennal, el beneficiari podrà presentar abans del 30 de desembre de 2011 un justificant dels Servicis Territorials de la Conselleria d'Economia, Hisenda i Ocupació d'haver constituït un aval o d'haver contractat una assegurança de caució per l'import de la subvenció assignat l'any 2011, en els dos casos en la forma i les condicions indicades en el Reial Decret 1098/2001, de 12 d'octubre, a fi que li siga abonada la subvenció corresponent.
8. Obligacions dels beneficiaris
8.1. Les obligacions que amb caràcter general establix l'article 47 del Text Refós de la Llei d'Hisenda de la Generalitat Valenciana per als beneficiaris de subvencions a càrrec dels pressupostos de la Generalitat i les que establix l'article 14 de la Llei 38/2003, de 17 de novembre, General de Subvencions.
8.2. Finalitzar l'activitat objecte de la subvenció durant l'any que s'especifique en el pla de treball corresponent, i la possibilitat d'acreditar el cost de la producció, o de la participació en el cas de coproducció, a través d'un informe especial d'auditoria de revisió del cost de la producció realitzat per auditors inscrits en el Registre Oficial d'Auditors de Comptes, que s'haurà de regir pel que disposen les normes de procediment previstes en la legislació vigent en matèria d'auditories, i en tot cas d'acord amb els articles 30 i 31 de la Llei General de Subvencions.
Els beneficiaris d'ajudes per a curtmetratges i documentals de creació per a televisió han d'acreditar el cost de la producció a través d'un informe especial d'auditoria de revisió del cost de la producció que siga igual o superior a l'ajuda concedida.
Els beneficiaris d'ajudes per a pel·lícules per a televisió i minisèries de ficció per a televisió han d'acreditar l'import de la subvenció concedida a través d'un informe especial d'auditoria de revisió del cost de la producció realitzat per auditors inscrits en el Registre Oficial d'Auditors de Comptes.
Els beneficiaris d'ajudes per a llargmetratges han d'acreditar el cost de la producció a través d'un informe especial d'auditoria de revisió del cost de la producció realitzat per auditors inscrits en el Registre Oficial d'Auditors de Comptes. En els casos en què el cost de la producció reconegut a través de l'auditoria per als llargmetratges siga inferior en més d'un 20% al presentat en el pressupost definitiu, s'aplicarà una reducció de la subvenció proporcional a la disminució. També s'aplicarà una reducció de l'ajuda proporcional en aquells casos en què el percentatge de participació de les productores amb seu a la Comunitat Valenciana es reduïsca en un percentatge superior al 20% respecte al declarat en el projecte inicial presentat a estes ajudes.
8.3. Comunicar a l'IVAC qualsevol eventualitat o modificació que puga afectar el desplegament de l'objecte de la subvenció en el termini de deu dies des que es produïsca.
8.4. Fer constar en els títols de crèdit de la producció audiovisual i en la seua publicitat i propaganda la col·laboració de l'IVAC i la Generalitat incorporant el logotip que es facilitarà a l'IVAC.
8.5. Entregar a l'IVAC, amb duració indefinida i per al compliment dels seus fins de conservació i difusió del patrimoni audiovisual valencià, un material de preservació coherent amb el procés de rodatge, laboratori, postproducció i exhibició de la pel·lícula. Si en alguna fase d'este procés intervé el sistema fotoquímic, s'ha d'entregar l'interpositiu, l'internegatiu o el negatiu original i el negatiu de so sincronitzat corresponents a la versió definitiva de la producció. En el cas que la versió original de la producció no siga en cap de les dues llengües oficials de la Comunitat Valenciana, a més s'ha d'entregar la banda negra de subtítols o el fitxer per a la inserció dels subtítols. En tots els casos s'han d'entregar, a més, una còpia en Betacam digital i dos DVD amb els distints idiomes acceptats per a la subvenció (valencià i castellà). En el cas dels curtmetratges, han d'entregar també un DVD amb subtítols en anglés.
En el cas que tot el procés es realitze per mitjà de sistemes electrònics, el material per a preservació s'ha d'entregar en el sistema, format i suport de més qualitat emprats en la producció: per a qualitats 2k o superiors, s'ha d'entregar un disc dur amb els arxius d'imatge i so sense compressió; per a qualitats HD, s'ha d'entregar cinta HD SR, i per a qualitats PAL, s'ha d'entregar Betacam digital. Estos materials han de correspondre a la versió definitiva de la pel·lícula i als distints idiomes acceptats per a la subvenció (valencià i castellà). En tots els casos s'han d'entregar a més dos DVD.
Així mateix, s'ha d'entregar informació tècnica de les qualitats, formats i suports emprats al llarg de tot el procés, segons el model que pot omplir-se a través de la web de l'IVAC ().
En tots els casos s'ha d'entregar material gràfic de promoció de la producció subvencionada (cartells, fotografies, dossier de premsa, etc.), i s'hi han d'incloure una sinopsi i una fitxa tècnica i artística actualitzada, que pot omplir-se a través de la web de l'IVAC (www.ivac-lafilmoteca.es). També han d'entregar-se tots els materials i documents que permeten una millor conservació del film, especialment els relatius al treball de laboratori i etalonatge de la pel·lícula.
El beneficiari ha d'acreditar la possessió del codi ISAN del material audiovisual subvencionat.
El beneficiari ha de presentar el certificat de qualificació de l'obra audiovisual del Ministeri de Cultura, si és el cas.
El beneficiari ha d'entregar dues còpies del format digital (DVD, Blu-ray, etc.) que es faça per a la venda pública.
8.6. Comunicar a l'IVAC la data d'inici i d'acabament del rodatge o la gravació. L'inici del rodatge o la gravació definitiva, sempre que no incomplisca els punts 4.10 i 4.11 d'esta convocatòria, ha de ser comunicat abans del 30 de març de 2012. Una vegada transcorregut este termini sense haver rebut la notificació expressa, es declarà que s'ha perdut el dret a la subvenció concedida. En el cas d'incomplir la data de rodatge comunicada a l'IVAC en un termini superior a un mes, es podrà declarar que s'ha perdut el dret a la subvenció concedida.
8.7. Si és el cas, comunicar per escrit, abans del 30 de març de 2012, la renúncia a l'ajuda concedida quan no siga possible la realització de la finalitat per a la qual ha sigut concedida o el compliment de les condicions previstes en estes bases i en l'article 14 de la Llei 38/2003, de 17 de novembre, General de Subvencions.
8.8. Reintegrar l'import de l'ajuda, una vegada cobrada, en els casos previstos en l'article 37 de la Llei 38/2003, General de Subvencions.
8.9. És d'aplicació el règim sancionador establit en el títol IV de la Llei 38/2003, General de Subvencions.
8.10. Presentar a l'IVAC el pressupost definitiu de l'obra audiovisual abans del 30 de març de 2012.
8.11. Les empreses beneficiàries d'estes ajudes es comprometen a participar en totes les activitats de promoció de l'audiovisual valencià organitzades per l'IVAC en què participen les obres subvencionades.
8.12. Les empreses beneficiàries d'ajudes a curtmetratges, pel fet de presentar-se a esta convocatòria, autoritzen la projecció de les obres subvencionades en les activitats i circuits de curtmetratges que l'IVAC organitze per a promoure'ls i es comprometen a estar presents en estes activitats a través d'algun dels participants de l'obra (responsable de la producció, de la direcció o intèrprets). A més, autoritzen l'IVAC a donar difusió dels curtmetratges subvencionats en la pàgina web de l'IVAC a partir del termini màxim d'un any des del pagament de la subvenció.
8.13. En coordinació amb l'IVAC, les empreses beneficiàries hauran de comptar amb un representant de l'IVAC en totes les activitats de promoció de les obres subvencionades que realitzen les productores (preestrenes, rodes de premsa, presentació de rodatges, presentació en festivals, etc.). L'IVAC posarà a la disposició de totes les produccions subvencionades la Sala Luis García Berlanga de l'edifici Rialto per a la presentació, les preestrenes i les rodes de premsa, en el cas que les empreses beneficiàries ho consideren convenient i sempre que la programació de la filmoteca ho permeta.
8.14. En el cas dels llargmetratges subvencionats, estrena en valencià en almenys tres municipis de la Comunitat Valenciana de més de 20.000 habitants, en locals habitualment d'estrena i amb una permanència en cartell de huit dies durant dues setmanes, i una sessió diària com a mínim. L'estrena de la versió valenciana haurà de fer-se en el termini màxim de dos mesos des de l'estrena comercial. En cas de no fer-se una estrena comercial, l'estrena en valencià haurà de produir-se en el termini màxim de tres anys des de la concessió de la subvenció. L'empresa productora beneficiària de l'ajuda haurà de comunicar les dates d'estrena del llargmetratge en versió valenciana, especificant les localitats, amb una antelació mínima de quinze dies abans de la data d'estrena. L'empresa productora es compromet a estar present en l'estrena en valencià i garantir la presència del director o actors principals.
8.15. Aquelles empreses productores que, havent obtingut una subvenció, no duguen a terme la realització dels projectes subvencionats i incomplisquen els terminis de rodatge declarats abans del 30 de març de 2012, d'acord amb la base 8.6, seran penalitzades i no podran presentar-se a la convocatòria d'estes ajudes l'any 2013.
8.16. El rodatge íntegre de la producció ha d'estar acabat abans del 15 de desembre de 2012. En el cas que el rodatge no s'haja acabat en eixa data, es revocarà l'ajuda concedida.
9. Justificació de la despesa (annex VI)
9.1. Els beneficiaris que hagen de justificar la totalitat de la subvenció dins de l'exercici econòmic de l'any 2011, han de complir les obligacions establides en el punt 8 del present annex i presentar fins al 30 de novembre de 2011:
a) Acreditació del cost de la producció, o de la participació en el cas de coproducció, a través d'un informe especial d'auditoria de revisió del cost de la producció realitzat per auditors inscrits en el Registre Oficial d'Auditors de Comptes. L'estat del cost de la producció, així com la justificació de les partides relatives a llargmetratges, s'han de regir per les normes de procediment previstes en la legislació vigent en matèria d'auditories audiovisuals. L'estat del cost de la producció, així com la justificació de les partides integrants relatives a curtmetratges i documentals de creació, s'han de regir pel que establix la present resolució, amb les especificacions indicades en el punt 8.2 d'este annex, i d'acord amb els articles 30 i 31 de la Llei General de Subvencions.
b) Justificant de l'IVAC d'haver depositat les còpies indicades en la base 8.5 d'este annex.
c) Declaració actualitzada sobre subvencions sol·licitades, percebudes o concedides i per percebre d'altres administracions o institucions públiques o privades per a la mateixa finalitat, en què se'n justifique documentalment l'import, o bé una declaració que la informació sobre subvencions facilitada en la sol·licitud no ha variat des de la data de la presentació.
d) Autorització a la Generalitat Valenciana per a la utilització de la producció en les activitats relacionades amb la política de promoció de l'audiovisual valencià, que haurà d'omplir-se d'acord amb l'annex V d'estes bases.
e) Llista de títols de crèdit i la plantilla d'informació de la producció, que serà facilitada per l'IVAC en la seua pàgina web ().
f) Informació tècnica de les qualitats, formats i suports emprats. Versió per a omplir en línia a través de la web de l'IVAC ().
9.2. Les empreses beneficiàries que obtinguen una subvenció biennal han d'aportar:
a) Abans del 30 de novembre de 2011, en el cas dels llargmetratges, una auditoria en què es justifiquen les despeses realitzades durant l'any 2011 per un import com a mínim igual a la part de la subvenció fixada per a l'anualitat. En el cas de curtmetratges, sèries i documentals de creació, la justificació de les despeses s'ha de fer d'acord amb el punt 8.2 d'este annex i per un import com a mínim igual a la part de la subvenció fixada per a eixa anualitat. En substitució de l'auditoria, les empreses beneficiàries poden presentar un aval bancari per l'import de la subvenció adjudicada per a eixa anualitat.
b) Abans del 30 de novembre de 2012, complir les obligacions establides en la base 8 del present annex i presentar tota la documentació especificada en els punts 9.1.c, d, e i f, i una auditoria en què es justifiquen despeses fetes en 2011 i 2012 per un import com a mínim igual a la part de la subvenció fixada per a eixes anualitats.
c) Abans del 15 de desembre de 2012, en el cas de no presentar el material exigit en la base 9.1.b, presentar un DVD amb el brut de totes les imatges rodades de la producció.
d) Abans del 30 de març de 2013, en el cas de curtmetratges i documentals per a televisió, complir les obligacions establides en la base 8 d'este annex I i presentar tota la documentació que s'ha especificat en els punts 9.1.a i b.
e) Abans del 30 de setembre de 2013, en el cas de llargmetratges i pel·lícules o minisèries per a televisió, complir les obligacions establides en la base 8 d'este annex I i presentar tota la documentació que s'ha especificat en els punts 9.1.a i b.
9.3. Tota la documentació justificativa ha de dirigir-se a l'IVAC.
9.4. En el cas que els justificants no siguen documents originals, s'acceptaran fotocòpies compulsades pel funcionari habilitat a l'efecte.
9.5. Els crèdits pressupostaris destinats a la present convocatòria i disposats i no pagats per falta de justificació o perquè la justificació és insuficient o incorrecta, podran ser anul·lats quan concloga l'exercici, i el beneficiari perdrà el dret a percebre la subvenció assignada a l'anualitat.
9.6. Els justificants que s'aporten han de referir-se a despeses fetes a partir de l'1 de gener de 2011 o, inequívocament, a la producció subvencionada i estar dins dels terminis marcats per la legislació vigent.
9.7. S'autoritza els beneficiaris de les ajudes a finalitzar l'objecte de l'ajuda abans de la periodificació en anualitats establida en la resolució de concessió d'esta convocatòria.
9.8. La falta de justificació de les despeses determina la pèrdua del dret a cobrar l'ajuda concedida.
10. Pagament de les ajudes
10.1. El pagament de la subvenció concedida es farà efectiu una volta el beneficiari haja aportat la documentació requerida en els punts 9.1 i 9.2 de les bases d'este annex.
10.2. Es pot avançar el cobrament de fins al 15% de la quantitat subvencionada a càrrec del pressupost de l'any 2011 amb la presentació prèvia d'un aval bancari o d'una assegurança de caució per l'import indicat, o d'un document de valor equivalent, que s'ha de depositar a la Conselleria d'Economia, Hisenda i Ocupació. L'aval serà tornat una vegada s'haja presentat la documentació justificativa i s'hagen complit les altres obligacions establides.
10.3. En el cas dels llargmetratges, s'haurà d'abonar un 90% de la subvenció després de la justificació requerida en els punts 9.1 i 9.2 de les bases, i el 10% restant una vegada realitzada i acreditada l'estrena en valencià en les condicions especificades en la base 8.14.
11. Reintegrament de les quantitats percebudes
Qualsevol dels casos previstos en els articles 36 i 37 de la Llei General de Subvencions, així com l'incompliment de les obligacions establides en les bases d'esta convocatòria, són causa de revocació de la subvenció i obliguen, si és procedent, a la devolució de les quantitats percebudes. Qualsevol alteració unilateral, per part del beneficiari, de les condicions tingudes en compte per a la concessió de l'ajuda pot donar lloc a la modificació o a l'anul·lació, si és procedent, de la resolució de la concessió després de consultar la comissió avaluadora corresponent.
12. Documentació presentada i préstec de còpies
12.1. Els projectes originals de la producció presentada quedaran en l'expedient en poder de l'Institut Valencià de l'Audiovisual i de la Cinematografia.
12.2. No es faran préstecs de les còpies de preservació de les produccions subvencionades depositades a l'arxiu de l'IVAC, llevat que la productora faça un depòsit previ del negatiu i es comprometa al mateix temps a finançar la tirada d'una nova còpia en el cas que la còpia prestada sofrisca desperfectes durant el període de préstec.
Capítol II
Bases específiques de les ajudes a la producció de llargmetratges documentals, de ficció i d'animació destinats a les sales d'exhibició cinematogràfica
13. Import de les ajudes i característiques
13.1. L'import global d'estes ajudes a llargmetratges no pot ser superior al 85% de la línia pressupostària.
13.2. L'ajuda màxima concedida per a cada projecte no pot superar el 50% del pressupost de producció, llevat del cas de pel·lícules difícils de caràcter experimental. L'import d'esta ajuda, juntament amb l'acumulació d'altres ajudes estatals per a la mateixa producció audiovisual, no pot superar el límit del 50% del pressupost en el moment de la concessió. En tot cas, l'import d'esta ajuda, juntament amb l'acumulació d'altres ajudes estatals per a la mateixa producció audiovisual, no pot superar el cost de producció.
13.3. Es pot subvencionar un màxim de tres llargmetratges documentals i un mínim d'un llargmetratge d'animació. La comissió determinarà el nombre de llargmetratges documentals que s'han de subvencionar, que no pot ser superior a tres, sempre que superen les valoracions mínimes exigides en estes bases. La comissió proposarà subvencionar almenys un llargmetratge d'animació sempre que supere les valoracions mínimes exigides en estes bases.
13.4. El rodatge, excepte exigències del guió, haurà de realitzar-se en territori de la Comunitat Valenciana, d'acord amb l'article 10 de la Llei 1/2006, de 19 d'abril, de la Generalitat, del Sector Audiovisual. La comissió avaluadora valorarà si el projecte complix els requisits exigits en l'article indicat o si pot quedar exempt del rodatge a la Comunitat Valenciana per exigències del guió. En qualsevol cas, és obligatori que el 75% del rodatge es faça a la Comunitat Valenciana. En el cas que un llargmetratge tinga previst un percentatge inferior al 75% de rodatge a la Comunitat Valenciana, la productora ho haurà de justificar i haurà de ser aprovat per la comissió.
14. Criteris de valoració
14.1. Per a la valoració dels projectes, fins a 95 punts, s'han de considerar els criteris següents:
1. Interés cultural i social, originalitat i qualitat i valors artístics del guió (fins un màxim de 30 punts).
a) L'interés, la qualitat i l'originalitat del guió es valorarà amb un màxim de 20 punts.
b) En el cas que el projecte haja rebut una ajuda pública per a desplegament de projecte o escriptura de guió per part de l'IVAC o d'una altra institució, tindrà un màxim de 5 punts.
c) En el cas que la protagonista siga una dona, obtindrà un màxim de 5 punts. En el cas que hi haja més d'un o una protagonista, s'adjudicarà la puntuació proporcionalment.
2. Viabilitat del projecte i valoració d'equips tècnics i artístics (fins a un màxim de 20 punts).
La viabilitat es valorarà a partir del finançament consolidat i l'autenticitat de la relació entre el projecte presentat, el pla de finançament, el pressupost i els costos reals de mercat. Els punts s'atorgaran tenint en compte la viabilitat financera i comercial i la valoració de l'equip tècnic i artístic.
3. Utilització de l'idioma valencià (fins a un màxim de 15 punts).
Per a obtindre el màxim de 15 punts, el sol·licitant ha de certificar que la versió original del llargmetratge serà en valencià i que l'idioma utilitzat pels actors en el rodatge serà majoritàriament el valencià. Una vegada realitzada la producció, haurà d'acreditar-se el compliment d'este punt.
4. Realització del rodatge de la producció a la Comunitat Valenciana (fins a un màxim de 15 punts).
El màxim de 15 punts s'atorgarà a aquells projectes amb un rodatge efectiu a la Comunitat Valenciana de set setmanes (35 dies). La puntuació s'aplicarà tenint en compte el temps de rodatge a la Comunitat Valenciana. Els sol·licitants han de presentar un pla de treball detallat on figure el temps total de rodatge i les localitzacions, amb el temps de rodatge a la Comunitat Valenciana. En els llargmetratges d'animació el màxim de 15 punts s'atorgarà a aquells projectes amb un procés d'animació a la Comunitat Valenciana de 52 setmanes (260 dies). La puntuació s'aplicarà tenint en compte el temps de rodatge a la Comunitat Valenciana.
5. Contribució cultural valenciana (fins a un màxim de 15 punts).
- Si es basa en una obra literària prèvia d'un autor de la Comunitat Valenciana (llargmetratges de ficció i animació): 5 punts.
- Si l'obra recupera i utilitza material audiovisual de valor cultural per a la Comunitat Valenciana (llargs documentals): 5 punts.
- Si es basa en fets històrics de la Comunitat Valenciana: 5 punts.
- Si l'acció transcorre a la Comunitat Valenciana: 3 punts.
- Si els protagonistes són habitants de la Comunitat Valenciana: 2 punts.
14.2. Qualsevol canvi de caràcter substancial que es produïsca haurà de ser autoritzat pel director de l'Institut Valencià de l'Audiovisual i de la Cinematografia, després de consultar la comissió avaluadora. En el cas de no notificar els canvis produïts, es procedirà a la revocació de la subvenció.
14.3. L'incompliment per part del beneficiari d'allò declarat en el projecte respecte als punts 1, 3, 4 i 5 de la base 14.1 comportarà la devolució de la subvenció.
14.4. En el cas de llargmetratges de ficció i animació, la valoració dels punts 3, 4 i 5 de la base 14.1 només es farà a aquells projectes que obtinguen un mínim de 20 punts en la valoració dels punts 1 i 2 de la base 14.1. En el cas que el nombre de projectes que superen els 20 punts siga inferior a 10, es rebaixarà a 15 el mínim de punts que s'han d'obtindre perquè es valoren els punts 3, 4 i 5 de la base 14.1. En qualsevol cas, només es valoraran els punts 3, 4 i 5 de la base 14.1 a aquells projectes que obtinguen almenys la mitat dels punts del punt 1.a de la base 14.1.
14.5. En el cas de llargmetratges documentals, la valoració dels punts 3, 4 i 5 de la base 14.1 només es farà a aquells projectes que obtinguen un mínim de 20 punts en la valoració dels punts 1 i 2 de la base 14.1. En el cas que el nombre de projectes que superen els 20 punts siga inferior a cinc, es rebaixarà a 15 el mínim de punts que s'han d'obtindre perquè es valoren els punts 3, 4 i 5 de la base 14.1.
14.6. En el cas de llargmetratges que roden a la Comunitat Valenciana un percentatge inferior al 75% del total i que en presenten justificació i siguen aprovats per la comissió avaluadora, la valoració dels punts 3, 4 i 5 de la base 14.1 només es farà a aquells projectes que hagen obtingut un mínim de 25 punts en la valoració dels punts 1 i 2 de la base 14.1.
14.7. L'import màxim que es pot atorgar a un llargmetratge de ficció o animació és de 350.000 euros, i l'import màxim que es pot atorgar a un llargmetratge documental és de 150.000 euros.
15. Avaluació de les sol·licituds
Per a la valoració de les sol·licituds, es constituirà una comissió avaluadora nomenada per la vicepresidència de l'IVAC. Hi actuarà com a president qui ocupe la vicepresidència de l'IVAC; com a vicepresident, el director de l'IVAC o qui exercisca les seues competències, i com a secretari, una persona al servici de l'IVAC. S'hi nomenaran quatre vocals: dos representants de l'administració de la Generalitat i dos representants proposats per la Direcció General de RTVV. La comissió avaluadora té facultats per a realitzar per mitjà dels seus membres totes les comprovacions que considere necessàries per a la millor avaluació dels projectes presentats. La comissió avaluadora farà la valoració dels projectes en dues fases; en la primera valorarà el guió de forma anònima, conforme al punt 1 de la base 14.1; posteriorment valorarà la viabilitat del projecte, conforme al punt 2 de la base 14.1. Els projectes que superen esta primera selecció passaran a la segona fase, en què es valorarà la resta de criteris de valoració (punts 3, 4 i 5 de la base 14.1). Els projectes que obtinguen la puntuació més alta seran els beneficiaris de les ajudes. El nombre de projectes beneficiaris estarà condicionat al crèdit pressupostari disponible.
Capítol III
Bases específiques de les ajudes a la producció de curtmetratges.
16. Import de les ajudes
16.1. L'import global d'estes ajudes a curtmetratges no pot ser superior al 15% de la línia pressupostària.
16.2. L'ajuda màxima per a cada projecte no pot superar el 90% del cost de producció, ja que estan qualificats com a pel·lícules difícils i de baix pressupost. En tot cas, l'import d'esta ajuda, juntament amb l'acumulació d'altres ajudes estatals per a la mateixa producció audiovisual, no pot superar el cost de producció.
16.3. Es pot subvencionar un màxim de dos curtmetratges documentals i un mínim de quatre curtmetratges d'animació. La comissió determinarà el nombre de curtmetratges documentals que s'han de subvencionar, que no pot ser superior a dos, sempre que superen las valoracions mínimes exigides en estes bases. La comissió proposarà subvencionar almenys quatre curtmetratges d'animació sempre que superen les valoracions mínimes exigides en estes bases.
16.4. El rodatge, excepte exigències del guió, haurà de realitzar-se en territori de la Comunitat Valenciana, d'acord amb l'article 10 de la Llei 1/2006, de 19 d'abril, de la Generalitat, del Sector Audiovisual. La comissió avaluadora valorarà si el projecte complix els requisits exigits en l'article indicat o si pot quedar exempt del rodatge a la Comunitat Valenciana per exigències del guió. En qualsevol cas, és obligatori que el 75% del rodatge es faça a la Comunitat Valenciana. En el cas que un curtmetratge tinga previst un percentatge inferior al 75% de rodatge a la Comunitat Valenciana, la productora ho haurà de justificar i haurà de ser aprovat per la comissió.
17. Criteris de valoració
17.1. Per a la valoració dels projectes, fins a 105 punts, s'han de considerar els criteris següents:
1. Interés cultural i social, originalitat i qualitat i valors artístics del guió (fins un màxim de 45 punts).
a) L'interés, la qualitat i l'originalitat del guió es valorarà amb un màxim de 40 punts.
b) En el cas que la protagonista siga una dona, obtindrà un màxim de 5 punts. En el cas que hi haja més d'un o una protagonista, s'adjudicarà la puntuació proporcionalment.
2. Viabilitat del projecte i valoració de l'equip tècnic i artístic (fins a un màxim de 15 punts).
La viabilitat es valorarà a partir del finançament consolidat i l'autenticitat de la relació entre el projecto presentat, el pla de finançament, el pressupost i els costos reals de mercat. Els punts s'atorgaran tenint en compte la viabilitat financera i comercial i la valoració de l'equip tècnic i artístic.
3. Utilització de l'idioma valencià (fins a un màxim de 15 punts).
Per a obtindre estos punts, el sol·licitant ha de certificar que la versió original del curtmetratge serà en valencià i que l'idioma utilitzat pels actors en el rodatge serà majoritàriament el valencià. Una vegada realitzada la producció, haurà d'acreditar-se el compliment d'este punt.
4. Realització del rodatge de la producció a la Comunitat Valenciana (fins a un màxim de 15 punts).
El màxim de 15 punts s'atorgarà a aquells projectes amb un rodatge efectiu a la Comunitat Valenciana de cinc dies en el cas de ficció, 10 dies en el cas de documentals, i 60 dies de procés d'animació en el cas dels curtmetratges d'animació. La puntuació s'aplicarà tenint en compte el temps de rodatge a la Comunitat Valenciana. Els sol·licitants han de presentar un pla de treball detallat on figure el temps total de rodatge i les localitzacions, amb el temps de rodatge a la Comunitat Valenciana.
5. Contribució cultural valenciana (fins a un màxim de 15 punts).
- Si es basa en una obra literària prèvia d'un autor de la Comunitat Valenciana: 5 punts.
- Si es basa en fets històrics de la Comunitat Valenciana: 5 punts.
- Si l'acció transcorre a la Comunitat Valenciana: 3 punts.
- Si els protagonistes són habitants de la Comunitat Valenciana: 2 punts.
17.2. Qualsevol canvi de caràcter substancial que es produïsca haurà de ser autoritzat pel director de l'Institut Valencià de l'Audiovisual i de la Cinematografia, després de consultar la comissió avaluadora. En el cas de no notificar els canvis produïts, es procedirà a la revocació de la subvenció.
17.3. L'incompliment per part del beneficiari d'allò declarat en el projecte respecte als punts 1, 3, 4 i 5 de la base 17.1 comportarà la devolució de la subvenció.
17.4. La valoració dels punts 2, 3, 4 i 5 de la base 17.1 només es farà a aquells projectes que obtinguen un mínim de 25 punts en la valoració del punt 1 de la base 17.1. En el cas que el nombre de projectes que superen els 25 punts siga inferior a 15, es rebaixarà a 20 el mínim de punts que s'han d'obtindre perquè es valoren els punts 2, 3, 4 i 5 de la base 17.1. En qualsevol cas, només es valoraran els punts 2, 3, 4 i 5 de la base 17.1 a aquells projectes que obtinguen almenys la mitat dels punts del punt 1.a de la base 17.1.
17.5. En el cas de curtmetratges que roden a la Comunitat Valenciana un percentatge inferior al 75% del total i que en presenten justificació i siguen aprovats per la comissió avaluadora, la valoració dels punts 2, 3, 4 i 5 de la base 17.1 només es farà a aquells projectes que hagen obtingut un mínim de 30 punts en la valoració del punt 1 de la base 17.1.
18. Avaluació de les sol·licituds
Per a la valoració de les sol·licituds, es constituirà una comissió avaluadora nomenada per la vicepresidència de l'IVAC. Hi actuarà com a president qui ocupe la vicepresidència de l'IVAC; com a vicepresident, el director de l'IVAC o qui exercisca les seues competències, i com a secretari, una persona al servici de l'IVAC. S'hi nomenaran quatre vocals: dos representants de l'administració de la Generalitat i dos representants proposats per la Direcció General de RTVV. La comissió avaluadora té facultats per a realitzar per mitjà dels seus membres totes les comprovacions que considere necessàries per a la millor avaluació dels projectes presentats. La comissió avaluadora farà la valoració dels projectes en dues fases; en la primera valorarà el guió de forma anònima, sense tindre en compte el finançament, l'empresa productora o l'equip tècnic i artístic, conforme al punt 1 de la base 17.1. Els projectes que superen esta primera selecció passaran a la segona fase, en què es valorarà la resta de criteris de valoració (punts 2, 3, 4 i 5 de la base 17.1). Els projectes que obtinguen la puntuació més alta seran els beneficiaris de les ajudes. El nombre de projectes beneficiaris estarà condicionat al crèdit pressupostari disponible.
Capítol IV
Bases específiques de les ajudes a la producció de documentals de creació per a televisió en versió original en valencià
19. Import de les ajudes
19.1. L'import global d'estes ajudes a documentals de creació de televisió no pot ser superior al 10% de la línia pressupostària.
19.2. L'import d'esta ajuda, juntament amb l'acumulació d'altres ajudes estatals per a la mateixa producció audiovisual, no pot superar el límit del 50% del pressupost de producció. En tot cas, l'import d'esta ajuda, juntament amb l'acumulació d'altres ajudes estatals per a la mateixa producció audiovisual, no pot superar el cost de producció.
19.3. El rodatge, excepte exigències del guió, haurà de realitzar-se en territori de la Comunitat Valenciana, d'acord amb l'article 10 de la Llei 1/2006, de 19 d'abril, de la Generalitat, del Sector Audiovisual. La comissió avaluadora valorarà si el projecte complix els requisits exigits en l'article indicat o si pot quedar exempt del rodatge a la Comunitat Valenciana per exigències del guió. En qualsevol cas, és obligatori que el 75% del rodatge es faça a la Comunitat Valenciana. En el cas que un documental tinga previst un percentatge inferior al 75% de rodatge a la Comunitat Valenciana, la productora ho haurà de justificar i haurà de ser aprovat per la comissió.
20. Criteris de valoració
20.1. Per a la valoració dels projectes, fins a 65 punts, s'han de considerar els criteris següents:
1. Interés cultural i social, originalitat i qualitat i valors artístics del guió, i la contribució de la producció a fer ressaltar esdeveniments vinculats directament a efemèrides i a la Comunitat Valenciana (fins un màxim de 30 punts).
a) L'interés, la qualitat i l'originalitat del guió es valorarà amb un màxim de 25 punts.
b) En el cas que la protagonista siga una dona, obtindrà un màxim de 5 punts. En el cas que hi haja més d'un o una protagonista, s'adjudicarà la puntuació proporcionalment.
2. Viabilitat del projecte i valoració de l'equip tècnic i artístic (fins a un màxim de 15 punts).
La viabilitat es valorarà a partir del finançament consolidat i l'autenticitat de la relació entre el projecto presentat, el pla de finançament, el pressupost i els costos reals de mercat. Els punts s'atorgaran tenint en compte la viabilitat financera i comercial i la valoració de l'equip tècnic i artístic.
3. Realització del rodatge de la producció a la Comunitat Valenciana (fins a un màxim de 10 punts).
El màxim de 10 punts s'atorgarà a aquells projectes amb un rodatge efectiu a la Comunitat Valenciana de 35 dies. La puntuació s'aplicarà tenint en compte el temps de rodatge a la Comunitat Valenciana. Els sol·licitants han de presentar un pla de treball detallat on figure el temps total de rodatge i les localitzacions, amb el temps de rodatge a la Comunitat Valenciana.
4. Contribució cultural valenciana (fins a un màxim de 10 punts).
- Si l'obra recupera i utilitza material audiovisual de valor cultural per a la Comunitat Valenciana: 4 punts.
- Si es basa en fets històrics de la Comunitat Valenciana: 4 punts.
- Si l'acció transcorre a la Comunitat Valenciana: 1 punt.
- Si els protagonistes són habitants de la Comunitat Valenciana: 1 punt.
20.2. Qualsevol canvi de caràcter substancial que es produïsca haurà de ser autoritzat pel director de l'Institut Valencià de l'Audiovisual i de la Cinematografia, després de consultar la comissió avaluadora. En el cas de no notificar els canvis produïts, es procedirà a la revocació de la subvenció.
20.3. L'incompliment per part del beneficiari d'allò declarat en el projecte respecte als punts 1, 3 i 4 de la base 20.1 comportarà la devolució de la subvenció.
20.4. La valoració dels punts 3 i 4 de la base 20.1 només es farà a aquells projectes que obtinguen un mínim de 20 punts en la valoració dels punts 1 i 2 de la base 20.1. En el cas que el nombre de projectes que superen els 20 punts siga inferior a 10, es rebaixarà a 15 el mínim de punts que s'han d'obtindre perquè es valoren els punts 3 i 4 de la base 20.1. En qualsevol cas, només es valoraran els punts 3 i 4 de la base 20.1 a aquells projectes que obtinguen almenys la mitat dels punts del punt 1.a de la base 20.1.
20.5. En el cas de documentals que roden a la Comunitat Valenciana un percentatge inferior al 75% del total i que en presenten justificació i siguen aprovats per la comissió avaluadora, la valoració dels punts 3 i 4 de la base 20.1 només es farà a aquells projectes que hagen obtingut un mínim de 25 punts en la valoració dels punts 1 i 2 de la base 20.1.
20.6. Els documentals per a televisió que sol·liciten estes ajudes s'han de fer obligatòriament en versió original en valencià. Seran exclosos els projectes amb una versió original que no siga en valencià.
21. Avaluació de les sol·licituds
Per a la valoració de les sol·licituds, es constituirà una comissió avaluadora nomenada per la vicepresidència de l'IVAC. Hi actuarà com a president qui ocupe la vicepresidència de l'IVAC; com a vicepresident, el director de l'IVAC o qui exercisca les seues competències, i com a secretari, una persona al servici de l'IVAC. S'hi nomenaran quatre vocals: dos representants de l'Administració de la Generalitat i dos representants proposats per la Direcció General de RTVV. La comissió avaluadora té facultats per a realitzar per mitjà dels seus membres totes les comprovacions que considere necessàries per a la millor avaluació dels projectes presentats. La comissió avaluadora farà la valoració dels projectes en dues fases; en la primera valorarà el guió de forma anònima, conforme al punt 1 de la base 20.1; posteriorment valorarà la viabilitat del projecte, conforme al punt 2 de la base 20.1. Els projectes que superen esta primera selecció passaran a la segona fase, en què es valorarà la resta de criteris de valoració (punts 3 i 4 de la base 20.1). Els projectes que obtinguen la puntuació més alta seran els beneficiaris de les ajudes. El nombre de projectes beneficiaris estarà condicionat al crèdit pressupostari disponible.
Capítol V
Bases específiques de les ajudes a la producció de pel·lícules per a televisió i minisèries de ficció per a televisió.
22. Import de les ajudes
22.1. L'import global d'estes ajudes a pel·lícules per a televisió i minisèries de ficció per a televisió no pot ser superior al 30% de la línia pressupostària.
22.2. L'import d'esta ajuda, juntament amb l'acumulació d'altres ajudes estatals per a la mateixa producció audiovisual, no pot superar el límit del 50% del pressupost de producció. En tot cas, l'import d'esta ajuda, juntament amb l'acumulació d'altres ajudes estatals per a la mateixa producció audiovisual, no pot superar el cost de producció.
22.3. El rodatge, excepte exigències del guió, haurà de realitzar-se en territori de la Comunitat Valenciana, d'acord amb l'article 10 de la Llei 1/2006, de 19 d'abril, de la Generalitat, del Sector Audiovisual. La comissió avaluadora valorarà si el projecte complix els requisits exigits en l'article indicat o si pot quedar exempt del rodatge a la Comunitat Valenciana per exigències del guió. En qualsevol cas, és obligatori que el 75% del rodatge es faça a la Comunitat Valenciana. En el cas que un documental tinga previst un percentatge inferior al 75% de rodatge a la Comunitat Valenciana, la productora ho haurà de justificar i haurà de ser aprovat per la comissió.
23. Característiques dels projectes i despeses subvencionables
Les pel·lícules per a televisió han de ser històries universals, emotives, amb un to amable que presente valors positius i dirigides a un públic familiar. Els pilots de sèrie han de conservar el caràcter d'obra unitària. A més, en els pilots de sèrie de televisió, que han de ser en valencià, s'han de buscar històries pròximes on es veja reflectida la idiosincràsia de la societat de la Comunitat Valenciana. Els projectes beneficiaris amb drets d'emissió comprats per una emissora de televisió d'àmbit autonòmic de la Comunitat Valenciana han d'emetre's en les dues llengües oficials de la Comunitat Valenciana. El pilot de sèrie ha de tindre una duració entre 70 i 90 minuts.
Els beneficiaris han de destinar les ajudes exclusivament a atendre les despeses originades per la realització de pel·lícules per a televisió i pilots de sèrie de televisió. Les despeses subvencionables en virtut de la present convocatòria són exclusivament les que es detallen a continuació, sempre que del contingut dels justificants de les despeses es deduïsca ineludiblement que han sigut aplicades a la realització de les pel·lícules per a televisió i pilots de sèrie de televisió:
1. Guió, adaptació i música. En el cas de pilots de sèrie: tractament (descripció de personatges i mapa de trames).
2. Equip artístic.
3. Equip tècnic.
4. Escenografia.
5. Estudis, sonorització i efectes especials.
6. Maquinària i transports.
7. Viatges i dietes.
8. Pel·lícula i material magnètic.
9. Laboratoris.
En cap cas poden subvencionar-se béns que per la seua naturalesa o pel seu alt valor econòmic resulten inventariables.
24. Criteris de valoració
24.1. Per a la valoració dels projectes, fins a 75 punts, s'hauran de considerar els criteris següents:
1. Interés cultural i social, originalitat i qualitat i valors artístics del guió, i la contribució de la producció a fer ressaltar esdeveniments vinculats directament a efemèrides i a la Comunitat Valenciana (fins un màxim de 30 punts).
a) L'interés, la qualitat i l'originalitat del guió es valorarà amb un màxim de 20 punts.
b) En el cas que el projecte haja rebut una ajuda pública per a desplegament de projecte o escriptura de guió per part de l'IVAC o d'una altra institució, obtindrà un màxim de 5 punts.
c) En el cas que la protagonista siga una dona, obtindrà un màxim de 5 punts. En el cas que hi haja més d'un o una protagonista, s'adjudicarà la puntuació proporcionalment.
2. Viabilitat del projecte i valoració de l'equip tècnic i artístic (fins a un màxim de 20 punts).
La viabilitat es valorarà a partir del finançament consolidat i l'autenticitat de la relació entre el projecto presentat, el pla de finançament, el pressupost i els costos reals de mercat. Els punts s'atorgaran tenint en compte la viabilitat financera i comercial i la valoració de l'equip tècnic i artístic.
3. Realització del rodatge de la producció a la Comunitat Valenciana (fins a un màxim de 10 punts).
El màxim de 10 punts s'atorgarà a aquells projectes amb un rodatge efectiu a la Comunitat Valenciana de quatre setmanes (20 dies) en el cas de TV movies i de sis setmanes (30 dies) en el cas de minisèries. La puntuació s'aplicarà tenint en compte el temps de rodatge a la Comunitat Valenciana. Els sol·licitants han de presentar un pla de treball detallat on figure el temps total de rodatge i les localitzacions, amb el temps de rodatge a la Comunitat Valenciana.
4. Contribució cultural valenciana (fins a un màxim de 15 punts).
- Si es basa en una obra literària prèvia d'un autor de la Comunitat Valenciana: 5 punts.
- Si es basa en fets històrics de la Comunitat Valenciana: 5 punts.
- Si l'acció transcorre a la Comunitat Valenciana: 3 punts.
- Si els protagonistes són habitants de la Comunitat Valenciana: 2 punts.
24.2. Qualsevol canvi de caràcter substancial que es produïsca haurà de ser autoritzat pel director de l'Institut Valencià de l'Audiovisual i de la Cinematografia, després de consultar la comissió avaluadora. En el cas de no notificar els canvis produïts, es procedirà a la revocació de la subvenció.
24.3. L'incompliment per part del beneficiari d'allò declarat en el projecte respecte als punts 1, 3 i 4 de la base 24.1 comportarà la devolució de la subvenció.
24.4. La valoració dels punts 3 i 4 de la base 24.1 només es farà a aquells projectes que obtinguen un mínim de 25 punts en la valoració dels punts 1 i 2 de la base 24.1. En el cas que el nombre de projectes que superen els 25 punts siga inferior a cinc, es rebaixarà a 20 el mínim de punts que s'han d'obtindre perquè es valoren els punts 3 i 4 de la base 24.1. En qualsevol cas, només es valoraran els punts 3 i 4 de la base 24.1 a aquells projectes que obtinguen almenys la mitat dels punts del punt 1.a de la base 24.1.
24.5. En el cas de pel·lícules i minisèries que roden a la Comunitat Valenciana un percentatge inferior al 75% del total i que en presenten justificació i siguen aprovades per la comissió avaluadora, la valoració dels punts 3 i 4 de la base 24.1 només es farà a aquells projectes que hagen obtingut un mínim de 30 punts en la valoració dels punts 1 i 2 de la base 24.1.
25. Avaluació de les sol·licituds
25.1 Per a la valoració de les sol·licituds, es constituirà una comissió avaluadora nomenada per la vicepresidència de l'IVAC. Hi actuarà com a president qui ocupe la vicepresidència de l'IVAC; com a vicepresident, el director de l'IVAC o qui exercisca les seues competències, i com a secretari, una persona al servici de l'IVAC. S'hi nomenaran quatre vocals: dos representants de l'administració de la Generalitat i dos representants proposats per la Direcció General de RTVV. La comissió avaluadora té facultats per a realitzar per mitjà dels seus membres totes les comprovacions que considere necessàries per a la millor avaluació dels projectes presentats. La comissió avaluadora farà la valoració dels projectes en dues fases; en la primera valorarà el guió de forma anònima, conforme al punt 1 de la base 24.1; posteriorment valorarà la viabilitat del projecte, conforme al punt 2 de la base 24.1. Els projectes que superen esta primera selecció passaran a la segona fase, en què es valorarà la resta de criteris de valoració (punts 3 i 4 de la base 24.1). Els projectes que obtinguen la puntuació més alta seran els beneficiaris de les ajudes. El nombre de projectes beneficiaris estarà condicionat al crèdit pressupostari disponible.
25.2. Qualsevol de les modalitats pot ser declarada deserta totalment o parcialment per la comissió avaluadora corresponent en el cas que els projectes no arriben a la valoració mínima exigida. En estos casos, l'import no adjudicat previst per a eixes modalitats pot destinar-se a d'altres modalitats, segons decidisca la comissió avaluadora.